Komission asetus (EY) N:o 660/2002, annettu 17 päivänä huhtikuuta 2002, tiettyjen Grönlannista sekä Saint-Pierre ja Miquelonista peräisin olevien kalastustuotteiden tariffikiintiöiden avaamisesta ja hallinnoinnista



Virallinen lehti nro L 102 , 18/04/2002 s. 0014 - 0015



Komission asetus (EY) N:o 660/2002, annettu 17 päivänä huhtikuuta 2002, tiettyjen Grönlannista sekä Saint-Pierre ja Miquelonista peräisin olevien kalastustuotteiden tariffikiintiöiden avaamisesta ja hallinnoinnista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon merentakaisten maiden ja alueiden assosiaatiosta Euroopan yhteisöön ("päätös merentakaisten alueiden assosiaatiosta") 27 päivänä marraskuuta 2001 tehdyn neuvoston päätöksen 2001/822/EY(1) ja erityisesti sen 36 artiklan 3 kohdan a alakohdan, sekä katsoo seuraavaa: (1) Päätöksen 2001/822/EY 36 artiklan 3 kohdan a alakohdassa säädetään, että 1 päivästä helmikuuta 2002 tiettyjä Grönlannissa ja Saint-Pierre ja Miquelonissa vapaassa liikkeessä olevia ja siellä uudelleen lastattuja kalastustuotteita voidaan tuoda tietyillä edellytyksillä ja tietyissä vuotuisissa määrällisissä rajoissa yhteisöön tulleitta. Erityisesti edellytetään päätöksen liitteen IV ehtojen mukaisesti annetun vientitodistuksen esittämistä. (2) Yhteisön viranomaisten ja jäsenvaltioiden olisi hallinnoitava vuotuisia määrällisiä rajoja tariffikiintiöiden hallinnointimenetelmästä tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93(2), sellaisena kuin se on viimeksi muutettuna asetuksella (EY) N:o 444/2002(3), 308 a, 308 b ja 308 c artiklassa säädetyn järjestelmän mukaisesti. (3) Tässä asetuksessa säädetyt toimenpiteet ovat tullikoodeksikomitean lausunnon mukaiset, ON ANTANUT TÄMÄN ASETUKSEN: 1 artikla Avataan vuotuiset tullittomat tariffikiintiöt tämän asetuksen liitteessä luetelluille tuotteille, jotka täyttävät päätöksen 2001/822/EY 36 artiklassa säädetyt edellytykset. 2 artikla Edellä 1 artiklassa tarkoitettuja tariffikiintiöitä hallinnoidaan asetuksen (ETY) N:o 2454/93 308 a, 308 b ja 308 c artiklan mukaisesti. 3 artikla Vuonna 2002 avataan täysimääräinen vuotuinen tariffikiintiö. 4 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tätä asetusta sovelletaan 1 päivästä helmikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä huhtikuuta 2002. Komission puolesta Franz Fischler Komission jäsen (1) EYVL L 314, 30.11.2001, s. 1. (2) EYVL L 253, 11.10.1993, s. 1. (3) EYVL L 68, 12.3.2002, s. 11. LIITE Asetuksen 1 artiklassa tarkoitetut tuotteet Tavaran kuvauksen sanamuotoa on pidettävä ainoastaan ohjeellisena, joten etuusmenettely määräytyy tässä liitteessä CN-koodien sisällön mukaan, sanotun kuitenkaan rajoittamatta yhdistetyn nimikkeistön tulkintasääntöjen määräyksiä. Jos CN-koodin edessä on ex-etuliite, etuusmenettely määräytyy sekä CN-koodin että sitä vastaavan tavaran kuvauksen perusteella. >TAULUKON PAIKKA>